આ મેચથી પહેલા વિરાટ કોહલીના નામ ઉપર ૨૧૨ મેચોમાં ૨૦૪ ઇનિંગ્સમાં ૯૯૧૯ રન હતા. વિન્ડિઝની સામે વિશાખપટ્ટનમ ખાતે રમાયેલી મેચમાં એસ્લે નર્સની બોલિંગમાં રન બનાવીને આ સિદ્ધિ હાસલ કરી લીધી હતી. ૨૦૫ ઇનિંગ્સમાં વિરાટ કોહલીએ ૧૦૦૦૦ રન પુરા કર્યા હતા. સચિન તેંડુલકરે ૩૧મી માર્ચ ૨૦૦૧ના દિવસે ૨૫૯ ઇનિંગ્સમાં ૧૦૦૦૦ રન પુરા કર્યા હતા. આ દ્રષ્ટિએ જાવામાં આવે તો વિરાટ કોહલી સચિન કરતા પણ ખુબ આગળ નજરે પડે છે. સચિન કરતા ૫૪ ઇનિંગ્સ ઓછી વિરાટ કોહલીએ રમી છે. સૌથી ઓછી ઇનિંગ્સમાં ૧૦૦૦૦ રન પુરા કરવાની સિદ્ધિના મામલામાં પૂર્વ કેપ્ટન સૌરવ ગાંગુલી બીજા સ્થાને છે. સૌરવે ૨૬૩ ઇનિંગ્સમાં ૧૦૦૦ રન પુરા કર્યા હતા. ૧૮મી ઓગસ્ટ ૨૦૦૮ના દિવસે શ્રીલંકાની સામે કેરિયરની શરૂઆત કરનાર કોહલીએ જાન્યુઆરી ૨૦૧૭માં વનડે કેપ્ટન તરીકેની જવાબદારી સંભાળી હતી.